Държавен вестник, бр. 58, 2020 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  58
настоящото Споразумение, трябва да бъде 
в писмена форма. Такова уведомление или 
искане се счита за надлежно дадено или 
отправено, когато е доставено на ръка или е 
изпратено по пощата или по електронен път 
до страната, до която се прави или към която 
се отправя, на пощенския или електронния 
адрес на тази страна, посочен в Раздел 9 
от настоящото Споразумение, или на друг 
пощенски или електронен адрес, който тази 
страна е определила с известие до страната, 
която изпраща такова известие или отправя 
такова искане. Уведомленията, изпратени по 
електронен път, се считат за изпратени от 
изпращача от електронния му адрес, когато 
напуснат електронната комуникационна сис­
тема на подателя и се считат за получени от 
другата страна на нейния електронен адрес, 
когато такова известие или искане може да 
бъде извлечено в машинно четим формат 
от системата за електронни съобщения на 
получаващата страна.
(в) Електронните документи имат същата 
правна сила и действие, както информацията, 
съдържаща се в настоящото Споразумение 
или в известие съгласно настоящото Спора­
зумение, което не е изпълнено или изпратено 
по електронен път.
18. Определения
(a) „Електронен адрес“ означава обозна­
чаване на адрес, който по уникален начин 
идентифицира лице в рамките на определе­
на електронна комуникационна система за 
целите на удостоверяване на изпращането и 
получаването на електронни документи.
(б) „Електронна комуникационна система“ 
означава съвкупност от компютри, сървъри, 
системи, оборудване, мрежови елементи и 
друг хардуер и софтуер, използвани за цели­
те на генериране, изпращане, получаване и 
съхраняване или обработка по друг начин на 
електронни документи, приемливи за Бан­
ката и Клиента и в съответствие с всякакви 
допълнителни указания, които Банката може 
периодически да отправи до Клиента.
(в) „Електронен документ“ означава ин­
формация, съдържаща се в настоящото Спо­
разумение или уведомление съгласно насто­
ящото Споразумение, което се предава по 
електронен път.
(г) „По електронен път“ означава генери­
ране, изпращане, получаване, съхраняване 
или обработване по друг начин на електронен 
документ по електронен, магнитен, оптичен 
или подобен начин, включително, но не само, 
електронен обмен на данни, електронна поща, 
телеграма, телекс или телефакс, приемливи 
за Банката.
(д) „Дата на подписване“ означава по-къс­
ната от двете дати, на които Клиентът и Бан­
ката са подписали настоящото Споразумение.
4729 
МИНИСТЕРСТВО 
НА ОТБРАНАТА
Правилник за изменение и допълнение
на Правилника за устройството и дей­
ността на Военномедицинската академия
(ДВ, бр. 107 от 2018 г.)
§ 1. В чл. 3, ал. 3, т. 4 се създава буква „г“:
„г) Централна военномедицинска коми­
сия.“
§ 2. В чл. 7 се правят следните изменения:
1. Алинея 1 се изменя така:
„(1) Военномедицинската академия се 
ръководи от началник, който се подпомага 
от заместник-началник по диагностично-
лечебната дейност, заместник-началник по 
учебно-научната дейност и заместник-начал­
ник по войсковото медицинско осигуряване.“
2. Алинея 7 се изменя така:
„(7) Заместник-началникът на ВМА по 
учебно-научната дейност и заместник-начал­
никът на ВМА по войсковото медицинско 
осигуряване се назначават и освобождават 
от длъжност от министъра на отбраната по 
предложение на началника на ВМА.“
§ 3. В чл. 9, ал. 1 т. 5 се отменя.
§ 4. В чл. 10, ал. 1, т. 9 думите „както и 
специалната подготовка на личния състав 
на медицинските пунктове във военните 
формирования“ се заличават.
§ 5. Член 11 се изменя така:
„Чл. 11. (1) Заместник-началникът на ВМА 
по войсковото медицинско осигуряване:
1. подпомага началника на ВМА при 
планирането и организацията на войсковото 
медицинско осигуряване във въоръжените 
сили в мирно време, при бедствия, извънредно 
и военно положение и положение на война;
2. участва в разработването на мобилиза­
ционния план на ВМА в касаещия го обем;
3. организира, ръководи и контролира 
здравната профилактика на личния състав 
от Министерството на отбраната, структу­
рите на пряко подчинение на министъра на 
отбраната и Българската армия;
4. организира, ръководи и контролира 
специалната подготовка на личния състав 
на медицинските пунктове във военните 
формирования;
5. организира, ръководи и контролира 
подбора и подготовката на медицински 
специалисти за участие в мисии и операции 
извън територията на страната;
6. участва в организацията и контрола на 
медицинското осигуряване на българските 
военнослужещи от въоръжените сили, участ­
ващи в мисии и операции извън територията 
на страната;
7. изпълнява и други задачи, възложени 
му от началника на ВМА.